Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “Grozījumi Ministru kabineta 2014.gada 23.decembra noteikumos Nr.829 “Īpašās prasības piesārņojošo darbību veikšanai dzīvnieku novietnēs”” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Projekta attiecīgā punkta (panta) galīgā redakcija |
|  |  |  |  |  |
|  |  |  |  |  |
|  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana no13.11.2020. līdz 04.01.2021. |
|  |  |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Valsts kanceleja |
| Saskaņošanas dalībnieki izskatīja šādu ministriju (citu institūciju) iebildumus   | Tieslietu ministrija, Vides aizsardzības un reģionālās attīstības minstrija, Valsts kanceleja |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |
|    |  |
|    |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Tieslietu ministrija** |
| 1. | 1. Aizstāt visā noteikumu tekstā vārdus "pārvalde" ar vārdu "dienests" attiecīgā locījumā. | Projekta 1. punkts paredz aizstāt visā noteikumu tekstā vārdu “pārvalde” ar vārdu “dienests” attiecīgā locījumā. Vēršam uzmanību, ka šāda grozījuma veikšanai nepieciešams izvērtēt visu Ministru kabineta 2014. gada 23. decembra noteikumu Nr.829 “Īpašās prasības piesārņojošo darbību veikšanai dzīvnieku novietnēs” (turpmāk – noteikumi) tekstu, lai pēc grozījuma izdarīšanas neveidotos neveiklas teikuma konstrukcijas. Ievērojot minēto, nepieciešams precizēt noteikumu 13.1 apakšpunktu, jo Valsts vides dienests ir viena atbildīgā iestāde, bet vārdi “attiecīgajā dienestā” rada maldīgu priekštatu, ka tās var būt vairākas. | **Ņemts vērā.**Noteikumu projekts papildināts ar 6.punktu. | 1. Aizstāt visā noteikumu tekstā vārdus "pārvalde" ar vārdu "dienests" attiecīgā locījumā.6. Izteikt 13.1.apakšpunktu šādā redakcijā:“13.1. krātuves ekspluatācijas laikā pazemes ūdeņu kvalitātes mērījumus novērošanas (monitoringa) vietās veic reizi gadā pirms krātuves iztukšošanas, un analīžu rezultātus mēneša laikā pēc to saņemšanas iesniedz dienestā;” |
| **Vides aizsardzības un reģionālās attīstības ministrija** |
| 2. | Vispārīgs iebildums | Informējam, ka atbilstoši likumam “Par piesārņojumu” un MK noteikumiem Nr. 1082, C kategorijas apliecinājums ir aizstāts ar C kategorijas piesārņojošas darbības reģistrāciju. | **Ņemts vērā.** |  |
| 3. | 3. Papildināt noteikumus ar 5.1, 5.2,5.3 un 5.4 punktu šādā redakcijā:"5.1 Operators var uzglabāt kūtsmēslus savā īpašumā, valdījumā vai turējumā esošā kūtsmēslu krātuvē dzīvnieku novietnē vai ārpus tās.5.2 Ja operatoram ir noslēgts līgums ar citu personu par kūtsmēslu uzglabāšanu atbilstoši šo noteikumu prasībām vai to pārstrādi, kūtsmēslu krātuves tilpums var būt mazāks, nekā noteikts šo noteikumu 5.1. apakšpunktā un 8. punktā. Citai personai, ar ko noslēgts līgums, ir A un B kategorijas piesārņojošās darbības atļauja vai C kategorijas piesārņojošās darbības apliecinājums.5.3 Ja operators ir noslēdzis līgumu ar citu personu par visu kūtsmēslu uzglabāšanu atbilstoši šo noteikumu prasībām vai to pārstrādi, operators nodrošina krātuvi atbilstoši šo noteikumu prasībām ar tilpumu, kurā kūtsmēslus iespējams uzglabāt vismaz vienu mēnesi. Citai personai, ar ko noslēgts līgums, ir Aun B kategorijas piesārņojošās darbības atļauja vai C kategorijas piesārņojošās darbības apliecinājums.5.4 Operators 10 dienu laikā rakstiski informē dienestu par 5.2 vai 5.3 apakšpunktā minētā līguma noslēgšanu un laušanu.” | Lūdzam svītrot noteikumu projekta 3. punktu. VARAM neatbalsta noteikumu projektā noteiktās prasības kūtsmēslu apsaimniekošanai ārpus dzīvnieku novietnes situācijā, kad saimniecībā radītie kūtsmēsli saskaņā ar noslēgtajiem līgumiem tiek nodoti uzglabāšanai citur, jo tas var: * radīt vides piesārņojuma risku, jo īpaši ņemot vērā pašreizējo sarežģīto situāciju Latvijā attiecībā uz turpmāku biogāzes ražošanas uzņēmumu darbību (obligātās iepirkuma komponentes atcelšana)[[1]](#footnote-1);
* samazināt kūtsmēslu aprites izsekojamību un tādā veidā apgrūtināt esošajā regulējumā noteikto prasību izpildes kontroli. Kā rezultātā var tikt radīts papildus augsnes, ūdeņu un gaisa piesārņojumu, kā arī palielināt iedzīvotāju sūdzības par smakām, veicot kūtsmēslu transportēšanu no vienas saimniecības uz citu;
* radīt papildus administratīvo un finansiālo slogu Valsts vides dienestam.

Vēršam uzmanību, ka atbilstoši Ministru kabineta 2020. gada 16. aprīlī apstiprinātajā “Gaisa piesārņojuma rīcības plānā 2020.-2030.gadam” iekļautajiem pasākumiem, būtu jāstiprina esošais regulējums attiecībā uz kūtsmēslu apsaimniekošanu, kā arī tā izpildes kontrole, lai Latvija varētu sekmīgi sasniegt Eiropas Savienības noteiktos emisiju samazināšanas mērķus. Norādām, ka Latvijā kūtsmēsli rada ~ 50 % no kopējām amonjaka emisijām, līdz ar to nebūtu pieļaujama esošo prasību vājināšana un sarežģītā regulējuma dēļ vēl vairāk apgrūtināta esošo prasību izpildes kontrole.Vēršam arī uzmanību, ka attiecīgās jomas piesārņojošas darbības atļaujās jau pašreiz tiek detalizēti aprakstīts, kā vides aspekti uzņēmumiem to darbības vietā tiek risināti, jo piesārņojošas darbības atļauja, saskaņā ar likuma "Par piesārņojumu" 28. panta piektajā daļā noteikto tiek izsniegta uzņēmumam tā darbības vietā, nevis ārpus tās.Papildus vēršam uzmanību, ka ne likums "Par piesārņojumu", ne Ministru kabineta 2010. gada 30. novembra noteikumi Nr. 1082 "Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai" (turpmāk - MK noteikumi Nr.1082) neparedz piesārņojošas darbības atļaujas izsniegšanu atsevišķai darbībai "kūtsmēslu uzglabāšana". Turklāt, saskaņā ar Ministru kabineta 2015. gada 27. janvāra noteikumu Nr. 30 "Kārtība, kādā Valsts vides dienests izdod tehniskos noteikumus paredzētajai darbībai" 2. punktā noteikto, tehniskajos noteikumos noteiktas vides aizsardzības prasības paredzētajai darbībai tās norises vietā. Saskaņā ar šo noteikumu pielikumā noteikto, tehniskie noteikumi lauksaimniecības jomā tiek izsniegti dzīvnieku novietņu (tai skaitā mēslu krātuvju) ierīkošanai atbilstoši normatīvajiem aktiem par īpašām vides prasībām piesārņojošo darbību veikšanai dzīvnieku novietnēs, ja tās paredzētas: piecām un vairāk dzīvnieku vienībām atbilstoši normatīvajiem aktiem par ūdens un augsnes aizsardzību no lauksaimnieciskas darbības izraisītā piesārņojuma ar nitrātiem, ja novietne atrodas īpaši jutīgā teritorijā; 10 un vairāk dzīvnieku vienībām pārējā teritorijā. | **Pēc atkārtotās saskaņošanas (10.12.2020.) panākta vienošanās.** Uzskatām, ka Ministru kabineta 2014.gada 23.decembra noteikumos Nr.829 “Īpašās prasības piesārņojošo darbību veikšanai dzīvnieku novietnēs” (MK noteikumi Nr.829) ir nepieciešams noteikt, ka kūtsmēslu krātuves tilpums var būt mazāks, nekā nepieciešams astoņus mēnešus ilgai kūtsmēslu uzglabāšanai, ja operators ir noslēdzis līgumu ar citu personu par kūtsmēslu nodošanu uzglabāšanai vai pārstrādei. Šajā situācijā nesaredzam vides piesārņojuma risku un izsekojamības problēmas no MK noteikumu Nr.829 kontroles viedokļa, kā arī administratīvā un finansiālā sloga palielināšanās risku Valsts vides dienestam, kurš kontrolē MK noteikumu Nr.829 prasību izpildi.Kūtsmēslu krātuves būvniecība prasa ievērojamas investīcijas, un situācijā, ja tā nepilda savu funkciju un netiek izmantota, nav racionāla un pamatota prasība to izbūvēt MK noteikumu Nr.829 pašlaik noteiktajā ietilpībā. Vēršam uzmanību uz to, ka noteikumu projekta 3.punktā ietvertais regulējums nekādā veidā nevājina esošās MK noteikumu Nr.829 prasības attiecībā uz kūtsmēslu uzglabāšanu videi drošā veidā, jo paredzētais regulējums nodrošina elastīgu pieeju esošajai situācijai valstī, dodot iespēju nodot kūtsmēslus uzglabāšanā vai pārstrādē citai personai **atbilstoši MK noteikumu Nr.829 prasībām.** Uzskatām, ka ir jāparedz kūtsmēslu nodošana pārstrādei vai citai personai kā rīcības modelis, nosakot arī nepieciešamos rīcības pasākumus avārijas vai citu neparedzētu apstākļu gadījumā (piemēram, ietverot tos līgumos vai citos uzņēmumam saistošos dokumentos). Par piemēru minamas arī citas Eiropas Savienības dalībvalstis (Igaunija, Lietuva), kurās tiek piemērota pieeja atkāpes noteikšanai no vispārējās prasības kūtsmēslu krātuves ietilpībai, ja dzīvnieku novietnē daļa vai visi kūtsmēsli tiek nodoti pārstrādei citai zemnieku saimniecībai vai uzņēmumam. Tādējādi pašreizējā situācija var pasliktināt arī Latvijas uzņēmumu konkurētspēju starptautiskā vidē.Vēršam arī uzmanību uz to, ka minētajā “Gaisa piesārņojuma rīcības plānā 2020.–2030.gadam” amonjaka emisijas samazināšanai ir paredzēts pasākums “Šķidro kūtsmēslu krātuvju nosegšana”. Noteikumu projektā ietvertais regulējums neietekmē minētā pasākuma īstenošanu, jo neparedz vājināt vides aizsardzības prasības kūtsmēslu uzglabāšanai un kopumā ir vērtējams ar pozitīvu ietekmi uz amonjaka emisijas samazināšanu, tāpēc ka dod iespēju lielāko daļu kūtsmēslu pārstrādāt biogāzes ražošanas stacijās. “Gaisa piesārņojuma rīcības plānā 2020.–2030. gadam” ir paredzēts arī tāds amonjaka emisijas samazinošs pasākums kā “Biogāzes ražošanas veicināšana”. Turklāt atbilstoši labāko pieejamo tehnisko paņēmienu vadlīnijām kūtsmēslu pārstrāde biogāzē ir atzīstama par labāko risinājumu, un tas liecina par to, ka kūtsmēsli pārstrādei var tikt nogādāti citai personai.Tāpat nesaredzam ne kūtsmēslu aprites izsekojamības problēmu rašanās, ne arī administratīvā un finansiālā sloga palielināšanās risku Valsts vides dienestam, jo MK noteikumu Nr.829 12.3.apakšpunktā jau pašlaik ir noteikts, ka operatoram uzskaites žurnālā ir jānorāda datums, kad kūtsmēsli, fermentācijas atliekas vai skābbarības sula nodota citai fiziskajai vai juridiskajai personai, norādot arī daudzumu un fiziskās vai juridiskās personas adresi.Prasība operatoram nodrošināt šo informāciju kontrolējošajai iestādei jau ir noteikta, tādēļ netiek radīts administratīvais un finansiālais slogs vai izsekojamības problēmas.Uzskatām, ka MK noteikumos Nr.829 ir nepieciešams noteikt, ka kūtsmēslus var uzglabāt arī operatora īpašumā esošā kūtsmēslu krātuvē, kas atrodas ārpus dzīvnieku novietnes. Pēc būtības operatoram dotā iespēja uzglabāt kūtsmēslus savā īpašumā esošā krātuvē ārpus dzīvnieku novietnes nav pretrunā ar MK noteikumu Nr.829 mērķi noteikt prasības, lai novērstu vides piesārņojumu no neatbilstošas kūtsmēslu uzglabāšanas, jo tas attiecas nevis uz vides aizsardzības prasībām kūtsmēslu krātuvei, bet gan uz tās atrašanās vietu.  | 3. Papildināt noteikumus ar 5.1, 5.2, 5.3, 5.4, 5.5 un 5.6 punktu šādā redakcijā:“5.1 Operators var uzglabāt kūtsmēslus savā īpašumā, valdījumā vai turējumā esošā kūtsmēslu krātuvē dzīvnieku novietnē vai ārpus tās.5.2 Operators noslēdz līgumu ar citu personu par kūtsmēslu uzglabāšanu atbilstoši šo noteikumu prasībām, reģenerāciju vai apstrādi, ja kūtsmēslu krātuve ārpus dzīvnieku novietnes nav operatora īpašumā.5.3 Ja operatoram ir noslēgts līgums ar citu personu par kūtsmēslu uzglabāšanu atbilstoši šo noteikumu prasībām, reģenerāciju vai apstrādi, krātuves tilpumu rēķina no atlikušā kūtsmēslu daudzuma, ievērojot šo noteikumu 5.1. apakšpunkta un 8. punkta prasības.5.4 Citai personai, ar kuru noslēgts šo noteikumu 5.2 punktā minētais līgums, ir izbūvēta kūtsmēslu krātuve atbilstoši normatīvajiem aktiem par kārtību, kādā Valsts vides dienests izdod tehniskos noteikumus paredzētajai darbībai un ir:5.41. saņemta piesārņojošas darbības atļauja lauksaimniecības nozarē vai kūtsmēslu uzglabāšanai, reģenerācijai vai apstrādei atkritumu apsaimniekošanas nozarē;5.42. veikta piesārņojošas darbības reģistrācija lauksaimniecības nozarē.5.5 Ja operators ir noslēdzis līgumu ar citu personu par visu kūtsmēslu uzglabāšanu atbilstoši šo noteikumu prasībām vai to reģenerāciju vai apstrādi, operators nodrošina šo noteikumu noteiktajām prasībām atbilstošu krātuvi ar tilpumu, kas kūtsmēslus ļauj uzglabāt ne mazāk kā vienu mēnesi.5.6 Operators rakstveidā informē dienestu par šo noteikumu 5.2 vai 5.5 punktā minētā līguma noslēgšanu un laušanu 10 darbdienu laikā pēc notikuma. Līdz ar informāciju par līguma laušanu iesniedz arī informāciju par turpmāku kūtsmēslu uzglabāšanu atbilstoši šo noteikumu prasībām." |
| 4. | 3. Papildināt noteikumus ar 5.1, 5.2,5.3 un 5.4 punktu šādā redakcijā:"5.1 Operators var uzglabāt kūtsmēslus savā īpašumā, valdījumā vai turējumā esošā kūtsmēslu krātuvē dzīvnieku novietnē vai ārpus tās.5.2 Ja operatoram ir noslēgts līgums ar citu personu par kūtsmēslu uzglabāšanu atbilstoši šo noteikumu prasībām vai to pārstrādi, kūtsmēslu krātuves tilpums var būt mazāks, nekā noteikts šo noteikumu 5.1. apakšpunktā un 8. punktā. Citai personai, ar ko noslēgts līgums, ir A un B kategorijas piesārņojošās darbības atļauja vai C kategorijas piesārņojošās darbības apliecinājums.5.3 Ja operators ir noslēdzis līgumu ar citu personu par visu kūtsmēslu uzglabāšanu atbilstoši šo noteikumu prasībām vai to pārstrādi, operators nodrošina krātuvi atbilstoši šo noteikumu prasībām ar tilpumu, kurā kūtsmēslus iespējams uzglabāt vismaz vienu mēnesi. Citai personai, ar ko noslēgts līgums, ir Aun B kategorijas piesārņojošās darbības atļauja vai C kategorijas piesārņojošās darbības apliecinājums.5.4 Operators 10 dienu laikā rakstiski informē dienestu par 5.2 vai 5.3 apakšpunktā minētā līguma noslēgšanu un laušanu.” | **VARAM priekšlikums elektroniskajā saskaņošanā 10.12.2020.:**Lūdzam noteikumu projekta 3. punktu izteikt šādā redakcijā:"3. Papildināt noteikumus ar 5.1, 5.2, 5.3, 5.4, 5.5 un 5.6 punktu šādā redakcijā: 5.1 Operators var uzglabāt kūtsmēslus savā īpašumā, valdījumā vai turējumā esošā kūtsmēslu krātuvē dzīvnieku novietnē vai ārpus tās. 5.2Operators noslēdz līgumu ar citu personu par kūtsmēslu uzglabāšanu atbilstoši šo noteikumu prasībām, reģenerāciju vai apstrādi, ja kūtsmēslu krātuve ārpus dzīvnieku novietnes nav operatora īpašumā.    5.3 Ja operatoram ir noslēgts līgums ar citu personu par kūtsmēslu uzglabāšanu, krātuves tilpums var būt mazāks, nekā noteikts šo noteikumu 5.1. apakšpunktā un 8. punktā, un tas rēķināms no atlikušo kūtsmēslu daudzuma, kuru izkliede ir aizliegta saskaņā ar normatīvajiem aktiem par prasībām ūdens, augsnes un gaisa aizsardzībai no lauksaimnieciskās darbības izraisīta piesārņojuma.   5.4 Citai personai, ar kuru noslēgts šo noteikumu 5.2 punktā minētais līgums ir izbūvēta kūtsmēslu krātuve atbilstoši normatīvajiem aktiem par kārtību, kādā Valsts vides dienests izdod tehniskos noteikumus paredzētajai darbībai un ir:  5.4 1. saņemta piesārņojošas darbības atļauja lauksaimniecības nozarē vai kūtsmēslu uzglabāšanai, reģenerācijai vai apstrādei;    5.4 2. veikta piesārņojošas darbības reģistrācija lauksaimniecības nozarē.  5.5 Ja operators ir noslēdzis līgumu ar citu personu par visu kūtsmēslu uzglabāšanu atbilstoši šo noteikumu prasībām vai to reģenerāciju vai apstrādi, operators nodrošina šo noteikumu noteiktajām prasībām atbilstošu krātuvi ar tilpumu, kādā kūtsmēslus var uzglabāt ne mazāk kā vienu mēnesi.   5.6 Operators 10 darbdienu laikā rakstveidā informē dienestu par šo noteikumu 5.2 vai 5.5 punktā minētā līguma noslēgšanu vai laušanu. Iesniedzot informāciju par līguma laušanu, papildus jāiesniedz informācija par turpmāku kūtsmēslu uzglabāšanu atbilstoši šo noteikumu prasībām."  | **Ņemts vērā.**Precizēts noteikumu projekta 3.punkts. | 3. Papildināt noteikumus ar 5.1, 5.2, 5.3, 5.4, 5.5 un 5.6 punktu šādā redakcijā:“5.1 Operators var uzglabāt kūtsmēslus savā īpašumā, valdījumā vai turējumā esošā kūtsmēslu krātuvē dzīvnieku novietnē vai ārpus tās.5.2 Operators noslēdz līgumu ar citu personu par kūtsmēslu uzglabāšanu atbilstoši šo noteikumu prasībām, reģenerāciju vai apstrādi, ja kūtsmēslu krātuve ārpus dzīvnieku novietnes nav operatora īpašumā.5.3 Ja operatoram ir noslēgts līgums ar citu personu par kūtsmēslu uzglabāšanu atbilstoši šo noteikumu prasībām, reģenerāciju vai apstrādi, krātuves tilpumu rēķina no atlikušā kūtsmēslu daudzuma, ievērojot šo noteikumu 5.1. apakšpunkta un 8. punkta prasības.5.4 Citai personai, ar kuru noslēgts šo noteikumu 5.2 punktā minētais līgums, ir izbūvēta kūtsmēslu krātuve atbilstoši normatīvajiem aktiem par kārtību, kādā Valsts vides dienests izdod tehniskos noteikumus paredzētajai darbībai un ir:5.41. saņemta piesārņojošas darbības atļauja lauksaimniecības nozarē vai kūtsmēslu uzglabāšanai, reģenerācijai vai apstrādei atkritumu apsaimniekošanas nozarē;5.42. veikta piesārņojošas darbības reģistrācija lauksaimniecības nozarē.5.5 Ja operators ir noslēdzis līgumu ar citu personu par visu kūtsmēslu uzglabāšanu atbilstoši šo noteikumu prasībām vai to reģenerāciju vai apstrādi, operators nodrošina šo noteikumu noteiktajām prasībām atbilstošu krātuvi ar tilpumu, kas kūtsmēslus ļauj uzglabāt ne mazāk kā vienu mēnesi.5.6 Operators 10 darbdienu laikā rakstveidā informē dienestu par šo noteikumu 5.2 vai 5.5 punktā minētā līguma noslēgšanu un laušanu. . Līdz ar informāciju par līguma laušanu iesniedz arī informāciju par turpmāku kūtsmēslu uzglabāšanu atbilstoši šo noteikumu prasībām." |
| 5. | Anotācijas I sadaļas 2.punkts:“Arī citās Eiropas Savienības dalībvalstīs tiek noteikta atkāpe no vispārējās prasības kūtsmēslu krātuves ietilpībai, ja dzīvnieku novietnē daļa vai visi kūtsmēsli tiek nodoti pārstrādei citai zemnieku saimniecībai vai uzņēmumam. Igaunijā dzīvnieku novietnes īpašniekam, kurš saskaņā ar noslēgto līgumu nodod kūtsmēslus uzglabāšanai vai pārstrādei citai personai, ir jānodrošina šķidruma necaurlaidīga kūtsmēslu krātuve ar ietilpību, kas nodrošina kūtsmēslu uzkrāšanu vismaz vienu mēnesi. Lietuvā normatīvajā regulējumā noteikts, ka kūtsmēslu krātuves tilpums, ja kūtsmēsli tiek nodoti izmantošanai biogāzes ražošanā, var tikt attiecīgi samazināts par nodoto kūtsmēslu daudzumu.Tādēļ noteikumu projektā paredzēts, ka kūtsmēslu krātuves tilpums var būt mazāks, nekā noteikts MK noteikumu Nr.829 5.1.apakšpunktā un 8.punktā noteikto, ja operators ir noslēdzis līgumu ar citu personu par kūtsmēslu uzglabāšanu atbilstoši MK noteikumu Nr.829 prasībām vai par to pārstrādi. Lai samazinātu ūdens un augsnes piesārņošanas risku, paredzēts, ka situācijā, kad tiek noslēgts līgums ar citu personu par visu kūtsmēslu uzglabāšanu, operatoram jānodrošina tāds krātuves tilpums, kas ļauj uzglabāt kūtsmēslus vismaz vienu mēnesi.”  | VARAM nepiekrīt anotācijas pirmās sadaļas 2. punktā minētajam, ka operators var nodrošināt tādu krātuves tilpumu, kas ļautu uzglabāt kūtsmēslus vismaz vienu mēnesi, ņemot vērā, ka pie nelabvēlīgiem klimatiskajiem apstākļiem (lietavas, sniegs, sals, krusa, salna) kūtsmēslu izmantošanas liegums augsnes mēslošanai var sasniegt 6 mēnešus (sezona, kad ir novērota augsnes virskārtas sasalšana vai sniega sega). Viena mēneša kūtsmēslu krātuves uzglabāšanas kapacitāte nav pietiekama vides piesārņojuma novēršanai, turklāt nav garantijas, ka mēneša laikā operators varētu rast citu risinājumu turpmākai kūtsmēslu uzglabāšanai, kas atbilstu vides aizsardzības prasībām. Saskaņā ar Ministru kabineta 2014. gada 23. decembra noteikumu Nr. 834 "Prasības ūdens, augsnes un gaisa aizsardzībai no lauksaimnieciskās darbības izraisīta piesārņojuma" 6.1. apakšpunktā noteikto, laikposmā no 20. oktobra līdz 15. martam, īpaši jutīgajās teritorijās nav pieļaujama nekāda veida kūtsmēslu un fermentācijas atlieku izkliede. Saskaņā ar šo noteikumu 3.3.8. apakšpunktā noteikto, būvējot jaunu vai pārbūvējot krātuvi fermentācijas atlieku uzglabāšanai, paredz, ka tās tilpums nodrošina fermentācijas atlieku uzkrāšanu vismaz astoņus mēnešus; arī Ministru kabineta 2014. gada 23. decembra noteikumos Nr. 829 "Īpašās prasības piesārņojošo darbību veikšanai dzīvnieku novietnēs" (turpmāk - MK noteikumi Nr. 829) jau pašreiz ir noteikts, ka kūtsmēslu krātuves tilpumam ir jānodrošina kūtsmēslu uzglabāšanu vismaz astoņus mēnešus, līdz ar to šāda prasība būtu pretrunā ar Eiropas Padomes 1991. gada 12. decembra direktīvā attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti (91/676/EEK) noteikto, ka nacionālajā līmenī jāievieš prasības kūtsmēslu apsaimniekošanai, lai netiktu nodarīts kaitējums videi. Direktīvas III. pielikuma 1. punkta 3. apakšpunktā noteikts, ka nacionālajās rīcības programmās iekļauj prasības par kūtsmēslu krātuvju ietilpību; šai ietilpībai ir jāpārsniedz ietilpība, kas nepieciešama uzglabāšanai visilgāko laiku no periodiem, kad ir aizliegta mēslojuma iestrāde zemē īpaši jutīgajā teritorijā, ja vien kompetentajai iestādei nevar pierādīt, ka kūtsmēslu daudzums, kas pārsniedz faktisko kūtsmēslu krātuves ietilpību, tiks aizvākts tā, ka netiek kaitēts videi. | **Pēc atkārtotās saskaņošanas (10.12.2020.) panākta vienošanās.** Nepiekrītam VARAM iebildumam par to, ka kūtsmēslu krātuves uzglabāšanas kapacitāte, kas kūtsmēslus ļauj uzkrāt vienu mēnesi, nav pietiekama vides piesārņojuma novēršanai, jo, kā skaidrots izziņas 2.punktā, ņemot vērā arī pieredzi citās Eiropas Savienības dalībvalstīs, uz kurām arī attiecas Nitrātu direktīvas prasības, iespējams piemērot atkāpi no vispārējās prasības kūtsmēslu krātuves ietilpībai. Turklāt gadījumos, ja vienu mēnesi ilgas uzglabāšanas kapacitāte tiek pārsniegta, operatoram ir jānodrošina attiecīgā kūtsmēslu daudzuma nodošana citai personai atbilstoši MK noteikumos Nr.829 noteiktajām uzglabāšanas prasībām, tāpat kā pie astoņus mēnešus ilgas uzglabāšanas kapacitātes. Nesaredzam arī vides piesārņojuma izsekojamības problēmas no MK noteikumu Nr.829 kontroles viedokļa un administratīvā un finansiālā sloga palielināšanās risku Valsts vides dienestam, kurš konstrolē MK noteikumu Nr.829 prasību izpildi. Noteikumu projekta anotācijā arī norādīts, ka operatoram, kurš noslēdz līgumu ar citu personu par kūtsmēslu uzglabāšanu, ir jāizstrādā pasākumu plāns ar alternatīviem risinājumiem turpmākai kūtsmēslu apsaimniekošanai, nodrošinot kūtsmēslu uzglabāšanu atbilstoši MK noteikumu Nr.829 prasībām. Tāpat noteikts, ka līgumā, kas noslēgts ar citu personu par visu kūtsmēslu pieņemšanu uzglabāšanai vai pārstrādei, nosakāms līguma darbības termiņš, kas ir ilgāks par vienu gadu. Zemnieku saimniecībai vai uzņēmumam, kas pieņem kūtsmēslus saskaņā ar noslēgto līgumu, pēc līguma laušanas būtu jānosaka pienākums laikus (vismaz septiņus mēnešus iepriekš) par to brīdināt operatoru. Norādām, ka Eiropas Padomes 1991. gada 12. decembra Direktīvā attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti (91/676/EEK) (Nitrātu direktīva) nav noteikts aizliegums nodot kūtsmēslus uzglabāšanā vai pārstrādē citai personai. Atbilstoši Nitrātu direktīvas prasībai, ja kūtsmēslu daudzums pārsniedz kūtsmēslu krātuves ietilpību astoņus mēnešus ilgai uzglabāšanai, operatoram ir jāpierāda attiecīgā kūtsmēslu daudzuma nodošana citai personai, atbilstoši MK noteikumu Nr.829 12.3.apakšpunktā noteiktajam sniedzot atbilstošu informāciju Valsts vides dienestam.Kā skaidrots izziņas 2.punktā, arī citās Eiropas Savienības dalībvalstīs, uz kurām attiecas Nitrātu direktīvas prasības, tiek piemērota atkāpe no vispārējās prasības par kūtsmēslu krātuves ietilpību. | Anotācijas I sadaļas 2.punkts:“Arī citās Eiropas Savienības dalībvalstīs tiek noteikta atkāpe no vispārējās prasības kūtsmēslu krātuves ietilpībai, ja dzīvnieku novietnē daļa vai visi kūtsmēsli tiek nodoti pārstrādei citai zemnieku saimniecībai vai uzņēmumam. Igaunijā dzīvnieku novietnes īpašniekam, kurš saskaņā ar noslēgto līgumu nodod kūtsmēslus uzglabāšanai vai pārstrādei citai personai, ir jānodrošina šķidruma necaurlaidīga kūtsmēslu krātuve ar ietilpību, kas nodrošina kūtsmēslu uzkrāšanu vismaz vienu mēnesi. Lietuvā normatīvajā regulējumā noteikts, ka kūtsmēslu krātuves tilpums, ja kūtsmēsli tiek nodoti izmantošanai biogāzes ražošanā, var tikt attiecīgi samazināts par nodoto kūtsmēslu daudzumu.Tādēļ noteikumu projektā paredzēts, ka kūtsmēslu krātuves tilpums var būt mazāks par MK noteikumu Nr.829 5.1.apakšpunktā un 8.punktā noteikto, ja operators ir noslēdzis līgumu ar citu personu par kūtsmēslu uzglabāšanu atbilstoši MK noteikumu Nr.829 prasībām, reģenerāciju vai apstrādi. Šajā gadījumā krātuves tilpumu rēķina no atlikušā kūtsmēslu daudzuma, ievērojot MK noteikumu Nr.829 5.1. apakšpunktā un 8. punktā noteiktās prasības.Lai samazinātu ūdens un augsnes piesārņošanas risku, paredzēts, ka situācijā, kad tiek noslēgts līgums ar citu personu par visu kūtsmēslu uzglabāšanu, reģenerāciju vai apstrādi, operatoram jānodrošina tāds krātuves tilpums, kas ļauj uzglabāt kūtsmēslus ne mazāk kā vienu mēnesi.” |
| 6. | Tiesību akta projekta anotācijas kopsavilkums un I sadaļa. | Lūdzam pārskatīt anotācijā iekļauto informāciju, kas ir pretrunā ar MK noteikumu Nr. 829 5.1. apakšpunktā noteikto, attiecībā uz to, ka kūtsmēslu krātuvei dzīvnieku novietnē ir jābūt ar vismaz astoņu mēnešu kūtsmēslu ietilpību un attiecīgi veikt precizējumus visā anotācija. | **Pēc atkārtotās saskaņošanas (10.12.2020.) panākta vienošanās.** Uzskatām, ka noteikumu projektā ir jāiekļauj 3.punkts, kurā noteikts, ka kūtsmēslu krātuves tilpums var būt mazāks, nekā noteikts MK noteikumu Nr.829 5.1.apakšpunktā un 8.punktā, ja operators ir noslēdzis līgumu ar citu personu par kūtsmēslu uzglabāšanu atbilstoši MK noteikumu Nr.829 prasībām vai par to pārstrādi (sk. izziņas 2. un 3.punktu.). Attiecīgi anotācijā nav nepieciešams precizēt informāciju. | Skatīt izziņas 3.punktu. |
| **Valsts kanceleja** |
| 7. | Anotācijas II sadaļa. | Lūdzam veikt noteikumu projekta ietekmes novērtējumu atbilstības prasību izpildei atbilstoši Ministru kabineta 2009.gada 15.decembra instrukcijai Nr.19 "Tiesību akta projekta sākotnējās ietekmes izvērtēšanas kārtība" un precizēt anotācijas II sadaļu. Noteikumu projekts paredz, ka saimniecībai, kurā gaļas liellopi pastāvīgi tiek turēti āra apstākļos norobežotā vidē, ir jānovērš virszemes ūdeņu un gruntsūdeņu piesārņojums no kūtsmēslu un vircas noplūdes, un nosaka prasības barošanas un dzirdināšanas vietai un vietai, kurā dzīvnieki var patverties no nelabvēlīgiem laikapstākļiem. No šī brīža anotācijas nav skaidrs, kādas izmaksas rodas mērķgrupai, lai izpildītu šīs prasības, un cik lielā mērā jau šobrīd visas saimniecības, uz kurām attiecas noteikumu projekts, atbilst izvirzītajām prasībām. Papildus vēršam uzmanību, ka 2019.gada 20.augustā Ministru kabinetā tika apstiprināts informatīvais ziņojums "Par "nulles birokrātijas" pieejas ieviešanu tiesību aktu izstrādes procesā", kurš tostarp paredz, ka, iesniedzot apstiprināšanai Ministru kabinetā tiesību akta projektu, kas palielina administratīvo slogu vai rada jaunas atbilstības izmaksas uzņēmējiem, ministrijai vienlaikus ir jāiesniedz tiesību akta projekts, kas tai pašai mērķa grupai samazina administratīvo slogu vai atceļ atbilstības prasības līdzvērtīgā apmērā (slieksnis, sākot ar kuru ir nepieciešams veikt sloga monetāro izvērtējumu, ir 2000 EUR mērķgrupai gadā). | **Ņemts vērā.**Atbilstoši Ministru kabineta 2009.gada 15.decembra instrukcijai Nr.19 "Tiesību akta projekta sākotnējās ietekmes izvērtēšanas kārtība" anotācijas II sadaļas 4.punkts “Atbilstības izmaksu monetārs novērtējums” papildināts ar informāciju par izmaksām, kas rodas sabiedrības mērķgrupai, īstenojot noteikumu projekta 9.3. un 9.4.punkto noteiktās prasības. | Anotācijas II sadaļas 4.punkts:Noteikumu projekta 5.punktā ietvertajā 9.3. un 9.4.apakšpunktā gaļas liellopu saimniecībām tiek paredzētas jaunas prasības vismaz vienu reizi gadā aizvākt kūtsmēslus gaļas liellopu barošanas un dzirdināšanas vietā un vietā, kurā dzīvnieki var patverties no nelabvēlīgiem laikapstākļiem, kā arī vietā, kurā dzīvnieki var patverties no nelabvēlīgiem laikapstākļiem, virsmu noklāt ar pakaišiem.Latvijā 2019. gadā bija reģistrētas 4589 gaļas liellopu saimniecības kopumā ar 84 175 gaļas liellopiem (Lauksaimniecības datu centra dzīvnieku reģistra dati). * Izmaksas, lai izpildītu 9.3.apakšpunkta prasību.

Viens gaļas liellops (zīdītājgovs ar teļu) gadā saražo 11 tonnu pakaišu kūtsmēslu (Ministru kabineta 2014.gada 23.decembra noteikumu Nr.834 “Prasības ūdens, augsnes un gaisa aizsardzībai no lauksaimnieciskās darbības izraisīta piesārņojuma” 2.pielikums). Tā kā kūtsmēsli uzkrājas tikai mītņošanas periodā ziemā (~150 dienas), tad no gadā saražotā kūtsmēslu daudzuma tiek uzkrātas aptuveni 4,5 tonnas pakaišu kūtsmēslu. Viena gaļas liellopa (gaļas šķirnes zīdītājgovs) gadā saražoto kūtsmēslu (4,5 tonnas) aizvākšanai ir nepieciešami 0,5 stundas (informācija no Latvijas lauku konsultāciju un izglītības centra).Pakaišu kūtsmēslu izvešanai ir nepieciešami vismaz divi traktori ar jaudu virs 80 zirgspēkiem. Tā kā lielākajai daļai saimniecību īpašumā ir vismaz viens traktors, tiek pieņemts, ka nepieciešama viena traktora noma, t.i., 24,23 EUR/h. (Latvijas lauku konsultāciju un izglītības centra tehnisko pakalpojumu vidējo cenu salīdzinājums Latvijā 2019.gadā un 2018.gadā.)Attiecīgi 9.3.apakšpunktā noteiktās prasības izpildes izmaksas vienam gaļas liellopam ir šādas: 24,23 : 2 = **12,11 EUR**.* Izmaksas, lai izpildītu 9.4. apakšpunkta prasību.

Pakaišu izmaksas gadā vienam gaļas liellopam (gaļas šķirnes zīdītājgovij) ir **84 EUR** (Lauksaimniecības bruto seguma aprēķini par 2019.gadu. Latvijas lauku konsultāciju un izglītības centrs). Tā kā praksē lielākajā daļā gaļas liellopu saimniecību ir pašnodrošinājums ar pakaišu materiālu, tikai uz 20% gaļas liellopu tiek attiecināts aprēķins, ka pakaišu materiālu iepirks to vajadzībām (84 EUR vienam gaļas liellopam).Atbilstības izmaksas 9.3. un 9.4.apakšpunkta prasību izpildei ir šādas:(12,11\*84175) + (84 175\*0,2\*84) = **2 433 499 EUR.**Aprēķinātās atbilstības izmaksas ir uzskatāmas par aptuvenām un var nebūt precīzas, jo valstī nav apkopoti dati par saimniecībām attiecībā uz vairākām pozīcijām atbilstības izmaksu aprēķinā. Praksē katrā saimniecībā izmaksas noteikumu projekta 5.punktā ietvertā 9.3. un 9.4.apakšpunkta prasību ieviešanai var ievērojami atšķirties.Nav pieejami dati par to gaļas liellopu saimniecību skaitu, kurās jau tiek ievērotas noteikumu projekta 5.punktā noteiktās prasības, jo šāda informācija netiek apkopota. |

|  |  |
| --- | --- |
| Atbildīgā amatpersona | Ieva Braņicka |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ieva Braņicka

|  |
| --- |
| (par projektu atbildīgās amatpersonas vārds un uzvārds) |
| Lauksaimniecības departamenta Lauksaimniecības resursu nodaļas vecākā referente |
| (amats) |
| tālr. nr.: 67027683 |
| (tālruņa un faksa numurs) |
| ieva.branicka@zm.gov.lv |
| (e-pasta adrese) |

1. <https://likumi.lv/ta/id/304192-par-obligata-iepirkuma-komponentes-atcelsanu>

<http://tap.mk.gov.lv/lv/mk/tap/?dateFrom=2017-10-10&dateTo=2020-10-15&text=elektroener%C4%A3ijas+oblig%C4%81t%C4%81+iepirkuma&org=0&area=0&type=0> [↑](#footnote-ref-1)